stanford-oval/wikipedia huggingface dataset:
גולשים בזמן
דוגמאות לעולמות מקבילים שהוצגו בסדרה

עולם שבו ברית המועצות ניצחה במלחמת העולם השנייה וכבשה את ארצות הברית.
עולם שבו הפניצילין מעולם לא התגלה. בעולם הזה הכפיל של קווין אינו סטודנט לפיזיקה אלא סטודנט לרפואה, והוא חולה 0 של חיידק אלים שהוביל למגפה בשם הקיו (The Q). כל הגולשים, מלבד קווין נהיים חולים אט אט, כאשר מצבה של וייד הוא החמור ביותר. הפרופסור מצליח למצות מעובש חומר אנטיביוטי, ובכך מפתח הן תרופה למגפה ומגלה לעולם את האנטיביוטיקה.
עולם שבו ממציא של רובוטים בעלי רגשות הוביל להריגת של כל בני האדם בעולם. כאשר הרובוטים הרגישו מנוצלים או פגועים הם רצחו את האנשים סביבם. בסוף הפרק מתברר שהממציא של הרובוטים האלה הוא למעשה רובוט שהאישיות שלו הועתקה מהממציא האנושי. וייד מנהלת רומן עם רובוט אנושי בפרק הזה, וכמעט נרצחת על ידי החברה שלו, שהיא רובוטית מדגם ישן יותר.
עולם שבו ניתן להוציא את הנפש מהגוף ולהעביר אותה לתוך תוכנת מחשב. הגולשים חושבים שהם מתארחים במלון צ'נלדר (מלון שמופיע בפרקים רבים בסדרה ומהווה נקודת מפגש לרגע הגלישה) ואז מגלים שאין יציאה. מדען מחשב הסובל מאובססיה חולנית לשלמות ביקש ליצור עולם אוטופי, ועולם זה הוא תוכנת המחשב שהגולשים נמצאים בו.
עולם שבו מתבצעת שטיפת מוח לגאונים. כאשר הגולשים מגיעים לעולם זה, הפרופסור נלקח מהם בכוח על ידי יחידות סער. הגולשים מגיעים למקום לכידתו ומגלים אולפן, שבו כולם שחקנים המעמידים פנים שהם חיים במאה השבע עשרה. הפרופסור חושב שהוא שרלוק הולמס, וילד גאון מפרק את השלט של הגולשים. מתברר שהשחקן שמגלם את ג'ק המרטש, הוא האחראי על ניסוי שטיפת המוח והוא יצא מדעתו והחל לרצוח שחקניות על הסט.
עולם שבו ברברים שולטים בעולם. ד"ר דיאנה והגולשים עוזרים לקבוצה של משכילים לשמר את כל הידע שצברו במשך אלפי שנים, כאשר הברברים באים לשרוף ולהרוס את מקום המסתור שלהם ואת הספרייה האחרונה בעולם זה. כל המידע נאגר על פני גביש גדול, על ידי צריבה של אותות בדומה לתקליט CD-ROM.
שחקנים

ג'רי אוקונל - קווין מלורי (עונות 1–4)
סברינה לויד - וייד קתרין ולס (עונות 1–3, הופעת אורח בעונה 5)
קליבנט דריקס - רמברנדט לי בראון (עונות 1–5)
ג'ון ריס-דייוויס - פרופסור מקסימיליאן ארתורו (עונות 1–3)
קארי ווהרר - מגי בקט (עונות 3–5)
צ'ארלי אוק'ונל - קולין מלורי (עונה 4)
רוברט פלויד - קווין "מלורי" מלורי (עונה 5)
טמבי לוק - דיאנה דייוויס (עונה 5)
הערות שוליים

↑  ראו גם פתרון העולמות המקבילים בפרדוקס הסבא
| --- | --- |
בקרת זהויות :  GND: 4785709-2
השופטת ג'ודי

| --- | --- |

 סוגה:  תוכנית מציאות בענייני משפט אזרחי המבוססת על בוררות
 שחקנים:  ג'ודית שיינדלין  Petri Hawkins-Byrd 
 ארץ מקור:  ארצות הברית 
 שפות:  אנגלית 
 מספר עונות:  25 
 מספר פרקים:  6280
 הפקה
 הפצה:  Worldvision Enterprises, הטלויזיה הבייתית של CBS פרמאונט, הטלויזיה הביתית של פרמאונט, CBS מדיה ונצ'רס 
 טכניקת צילום:  מערך מרובה מצלמות 
 שידור
 רשת שידור:  סינדיקציית שידור 
 תקופת שידור מקורית:  16 בספטמבר 1996 – 23 ביולי 2021
 קישורים חיצוניים
 www.judgejudy.com
 דף התוכנית ב-IMDb
 
ג'ודית שיינדלין, 2012
השופטת ג'ודי (באנגלית: Judge Judy) היא תוכנית מציאות בענייני משפט אזרחי אמריקאית, המבוססת על בוררות, שמנהלת ג'ודית שיינדלין, שופטת בגמלאות מבית המשפט למשפחה במנהטן. בתוכנית שופטת שיינדלין מקרים אמיתיים של תביעות קטנות בתוך סימולציה של אולם משפטים. כל הגורמים המעורבים בתוכנית נדרשים לחתום על חוזים, שבהם הם מסכימים לבוררות בהכרעת שיינדלין. הסדרה מופצת בישראל בערוץ של CBS ריאליטי.
"השופטת ג'ודי", עלתה לאקרנים לראשונה ב-16 בספטמבר 1996 והסתיימה ב-23 ביולי 2021. התוכנית נתנה חיים חדשים לסוגת בית המשפט בתוכניות טלוויזיה. רק שתי תוכניות משפט מציאותיות על בסיס בוררות קדמו לה, "The People's Court", שהתבטלה בשנת 1993 מחמת שיעורי צפייה נמוכים, והסדרה "Jones & Jury", שהחזיקה מעמד רק עונה אחת, 1994–1995, וירדה עקב שיעורי צפייה נמוכים. לזכותה של שיינדלין עומדת הבאת הגישה השיפוטית ה"קשוחה" לסוגה המשפטית, שהולידה כמה חקיינים. שתי תוכניות המשפט היחידות שהשיגו את "השופטת ג'ודי" במספר העונות, "The People's Court" ו"Divorce Court", החזיקו שתיהן מעמד הודות לריבוי הפקות וחילופי בוררים. מכאן שמשך קיומה של שיינדלין כשופטת טלוויזיונית ארוך יותר מכל אחד אחר - הבחנה שזיכתה אותה ברישום בספר השיאים של גינס בספטמבר 2015. ללא ביטולים או הפסקות זמניות במשך שידורי הסדרה, "השופטת ג'ודי", נהנית גם ממשך חיי ההפקה האינדיבידואלי הארוך ביותר מכל סדרת משפט אחרת בטלוויזיה.
עד שנת 2011 הייתה "השופטת ג'ודי" מועמדת 14 שנים רצופות לפרס אמי לתוכניות יומיות, אך לא זכתה בו מעולם. בפעם הראשונה זכתה התוכנית ב"פרס אמי לסדרות יומיות" על תוכנית משפטית בולטת באיכותה בשנת 2013, במועמדות ה-15 שלה. זו תוכנית בית המשפט הראשונה, רבת-העונות ובדירוג גבוה שזכתה בפרס אמי.
מאז הופעת הבכורה שלה, זכתה "השופטת ג'ודי" לפופולריות עצומה והובילה בדירוגים בתוכניות בית-משפט בארצות הברית. התוכנית הייתה גם ברמת הדירוג הגבוהה ביותר של תוכנית טלוויזיה בשעות היום מן העונה השלישית (1998–1999) עד לעונה החמישית (2000–2001) שלה. לאחר זאת, איבדה התוכנית את התואר הזה אבל חזרה וזכתה בו בעונה ה-14 שלה (2009–2010) והיא ממשיכה להחזיק בו.
ב-2 במרץ 2015 האריכו "הפצות טלוויזיה CBS" וג'ודית שיינדלין את החוזה ביניהן לעוד שלוש שנים, והשאירו אותו תלוי ועומד לפחות עד להשלמתה של עונת 2019–2020 (העונה ה-24 של התוכנית).
העונה ה-21 של התוכנית החלה ביום שני, 12 בספטמבר 2016.
הערות שוליים

↑  באולם המשפטים שלה תובעת "השופטת ג'ודי" קבלת אחריות אישית.
↑  Mikey O'Connell, "Judy Sheindlin on Ending ‘Judge Judy,’ Her New Show and the Legal System’s Biggest Flaw", The Hollywood Reporter, May 13 2021
↑  "לשפוט את השופטים", תוכנית טלוויזיה מציאותית יומית
↑  שידורים וכבלים, "מאחורי הקלעים עם האנשים שיוצרים את הלהיטים", 20 בדצמבר 2004
↑  וראייטי, "השופטת ג'ודי מאריכה חוזה שמן עם CBS עד 2020", 2 במרץ 2015
↑   Facebook, August 24, 2016
פייסבוק, 24 באוגוסט 2016
↑  http://articles.latimes.com/1993-02-14/news/vw-307_1_family-court, ג'וש גטלין, לוס אנג'לס טיימס, 14 במרץ 1993
↑  http://www.broadcastingcable.com/article/157970-Judy_Judy_Judy.php ג'ודי ג'ודי ג'ודי - 3 בספטמבר 2005
↑  http://www.cbsnews.com/video/watch/?id=4539460n ‏ CBS News "חוק ואי-סדר" - 60 דקות, 24 באוקטובר 1993
↑  http://www.emmytvlegends.org/interviews/people/judith-sheindlin
ריאיון עם ג'ודית שיינדלין, ארכיון הטלוויזיה האמריקאית
| --- | --- |
בקרת זהויות :  VIAF: 23158125147014932773   WorldCat (עם VIAF): 23158125147014932773
רוזוול (סדרת טלוויזיה)

| --- | --- |

סמליל הסדרה
 מבוסס על:  Roswell High 
 סוגה:  מדע בדיוני
 יוצרים:  ג'ונת'ן דיוקס
 שחקנים:  שירי אפלבי ג'ייסון באר קת'רין הייגל ברנדן פהר אמילי דה רייבין מאינה דלפינו קולין הנקס אדם רודריגז ויליאם סדלר
 פסקול:  ג'וזף ויליאמס
 ארץ מקור:  ארצות הברית
 שפות:  אנגלית
 מספר עונות:  3
 מספר פרקים:  61
 הפקה
 הפצה:  פוקס המאה ה-20 בטלוויזיה, נטפליקס, הולו 
 מוזיקה:  ג'וזף ויליאמס 
 אורך פרק:  42 דקות
 שידור
 רשת שידור:  The WB, UPN
 רשת שידור בישראל:  הוט 3
 תקופת שידור מקורית:  6 באוקטובר 1999 – 14 במאי 2002
 קישורים חיצוניים
 דף התוכנית ב-IMDb
 
רוזוול (באנגלית: Roswell) היא סדרת מדע בדיוני אמריקאית אשר פותחה, הופקה ונכתבה על ידי ג'ייסון קאטימס. הסדרה עלתה לשידור לראשונה ב-6 באוקטובר 1999 ברשת השידור האמריקנית The WB, כאשר העונה השלישית והאחרונה של הסדרה שודרה ברשת השידור האמריקנית UPN. הפרק האחרון של הסדרה שודר ב-14 במאי 2002.
הסדרה מבוססת על סדרת הספרים "Roswell High" מאת מלינדה מץ העוסקת בהרפתקאותיהם של שלושה חייזרים דמויי אנוש וחבריהם אשר לומדים בתיכון ברוזוול שבניו מקסיקו.
בישראל הסדרה שודרה בערוץ 3 בכבלים במהלך העשור הראשון של המאה ה-21.
עלילה

הסדרה התמקדה בהרפתקאותיהם של שלושה חייזרים דמויי אנוש שחלליתם התרסקה ברוזוול שבניו מקסיקו ובמערכת היחסים שבין החייזרים לאוכלוסייה המקומית.
את שלושת החייזרים מגלמים ג'ייסון בהר (בתפקיד מקס אוונס), קת'רין הייגל (בתפקיד איזבל אוונס) וברנדן פהר (בתפקיד מייקל גרוין).
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 22 | 22 | 6 באוקטובר 1999 | 15 במאי 2000 |
|  | 2 | 21 | 21 | 2 באוקטובר 2000 | 21 במאי 2001 |
|  | 3 | 18 | 18 | 9 באוקטובר 2001 | 14 במאי 2002 |
שבעה ימים (סדרת טלוויזיה)

| --- | --- |

 סוגה:  מדע בדיוני
 יוצרים:  כריסטופר קרואו וזאכארי קרואו
 שחקנים:  ג'ונתן לה-פאליה ג'סטינה וייל דון פרנקלין סם וויפל (עונות 1 - 2) ניק סירסי נורמן לויד אלן סקארף קווין כריסטי (עונה 3)
 ארץ מקור:  ארצות הברית ארצות הברית
 שפות:  אנגלית 
 מספר עונות:  3
 מספר פרקים:  66
 הפקה
 הפצה:  CBS מדיה ונצ'רס 
 אורך פרק:  45 דקות
 שידור
 רשת שידור:  UPN (ארצות הברית)   AXN (ישראל)
 תקופת שידור מקורית:  7 באוקטובר 1998 – 29 במאי 2001
 קישורים חיצוניים
 דף התוכנית ב-IMDb
 
שבעה ימים היא סדרת טלוויזיה מהסוגה מדע בדיוני ששודרה בערוץ UPN בשנים 1998–2001. עלילת הסדרה התרכזה סביב מסע בזמן.
תקציר העלילה

הסדרה מתארת את האירועים המתרחשים במחלקה מיוחדת של ה-NSA שפיתחה מכונת זמן שמתבססת על טכנולוגיה חוצנית שהושגה מהעב"ם שהתרסק ברוזוול. כפי שנאמר בפתיחת כל פרק, כדור הזמן, או כדור הצעד לאחור (צעד לאחור הוא גם שם הפרויקט כולו), שולח אדם אחד בחזרה בזמן. החזרה בזמן מוגבלת עד שבעה ימים בגלל מגבלות הטכנולוגיה החוצנית, ומכאן שם התוכנית. כיוון שכמות הדלק החוצני מוגבלת, המחלקה מקבלת היתר לבצע מסע בזמן רק בעניינים הקשורים לביטחון לאומי. קבוצת האנשים המנהלת את הפרויקט, ביחד עם הציוד, נמצאת בבסיס שנקרא 'ארץ לעולם לא', שנמצא במקום סודי במדבר נבדה.
כיוון שהסדרה התבססה על מסע בזמן, היה לה יתרון בכך שהיא יכלה לתאר באותו פרק אירועים דרמטיים (לדוגמה, התרסקות מטוס לתוך הבית הלבן) ובו בזמן לתאר את הניסיון של הדמויות השונות למנוע את האירועים האלה.
הדמויות

סגן (צי ארצות הברית) פרנסיס "פרנק" ברתולומיאו פרקר (ג'ונתן לה-פאליה): חייל וסוכן CIA לשעבר שהוצא מבית חולים פסיכיאטרי סודי של ה-CIA (שם אושפז בעקבות התמוטטות עצבים לאחר שעונה בכלא בסומליה) על מנת למלא את תפקיד הכרונונאוט של הפרויקט. כשהיה ילד, פרקר שהה בבית יתומים בפילדלפיה. הוא גרוש ויש לו בן אחד שאותו הוא רואה לעיתים רחוקות. לעיתים הוא מגזים בשתייה ויש לו בעיית הימורים. במהלך הסדרה מתוארים ניסיונות רבים שלו להתחיל עם אולגה.
ד"ר אולגה ווקוביץ' (ג'סטינה וייל): מדענית רוסייה שעבדה בגרסה הרוסית של פרויקט צעד אחורה, שללא הטכנולוגיה שהייתה ברשות ארצות הברית, מעולם לא הגיע לרמה מבצעית. במהלך הסדרה היא מתחילה לחבב את פרנק, אולם בדרך כלל היא דוחה את ניסיונותיו בגלל התנהגות לא מנומסת שלו.
קפטן (צי ארצות הברית) קרייג דונובן (דון פרנקלין): היועץ הצבאי/מתאם טקטי של הפרויקט וממלא מקומו של פרנק. בנוסף, הוא חבר ותיק של פרנק, שהוביל את היחידה שחילצה אותו.
ד"ר ג'ון בלרד (סם ויפל) (עונות 1 - 2): המדען הגאון של הפרויקט. הוא זכה באי טרופי במשחק פוקר בלאס וגאס והתחתן אך הוא לא זוכר עם מי, כיוון שהיה שיכור. בסוף העונה השנייה הוא לקח חופשה כדי לסדר את ענייניו (במציאות, סם וויפל נאבק במחלת הסרטן כשעזב את התוכנית, ונפטר זמן קצר לאחר שעזב אותה).
סוכן ה-NSA ניית'ן רמזי (ניק סירסי): מנהל האבטחה של הפרויקט. רמזי הוא חם מזג, דעתני, שמרן ימני, ומתנגד למתן תפקיד הכרונונאוט לפרנק. לכן, פרנק הופך אותו למטרה הראשית של בדיחותיו.
ד"ר אייזק מטנר (נורמן לויד) (עונות 1 - 2, הופעות אורח בעונה השלישית): מדען עם עבר אפל הקשור לטיוח של תקרית רוזוול. ד"ר מנטנור הוא הראשון שהגה את פרויקט צעד אחורה.
סוכן ה-NSA בראדלי טאלמג' (אלן סקארף): מנהל הפרויקט ובמשך שנים רבות חבר בקהילת המודיעין של ה-NSA. למרות שהוא מבוגר, במהלך הסדרה ניתן לראות כי עדיין יש לו כישורי לחימה טובים.
אנדרו "הוטר" אאוסלי (קווין קריסטי) (עונה 3): פיזיקאי צעיר שד"ר בלרד הציע אותו בתור מחליפו.
הפקה

לסדרה הופקו 3 עונות וכולן שודרו בצפון אמריקה. בממלכה המאוחדת כל העונות שודרו במסגרת ערוצי הלוויין. השידור הארצי החל בערוץ BBC2 ב-21 במאי 2001, והמשיך עד פרק 12 (הנשימה האחרונה) ואז הופסק. ב-26 בפברואר 2006 התחדשו שידורי התוכנית החל מפרק 13 (פרקרגייסט) ושודרו בערוץ BBC2 כל לילה לאחר חצות, למעט ימי שישי ושבת בבוקר כאשר משודרת הסדרה "מסע בין כוכבים". בקנדה, אוסטרליה, הודו, ניו זילנד, גרמניה, נורווגיה, פינלנד ושוודיה כל שלוש העונות שודרו כבר, ובאיטליה התוכנית נחשבה למאוד פופולרית כאשר היא שודרה בפריים טיים ביום ראשון. כל העונות שודרו בספרד, ישראל וסלובקיה, אולם בזמני צפייה לא נוחים שלא אפשרו לגבש קהל צופים רחב סביב התוכנית.
הסדרה צולמה בקליפורניה, ארצות הברית, במהלך העונה הראשונה, ובוונקובר, קולומביה הבריטית, קנדה, במהלך העונה השנייה והעונה השלישית.
ב-21 במאי 2001 בוטלה הסדרה, למרות הרצון של UPN לרכישת פרקים נוספים, וזאת בעקבות חילוקי דעות עקרוניים בין כוכבי הסדרה ג'ונתן לה-פאיליה וג'סטינה וייל. דווח שחילוקי הדעות ביניהם היו כה עמוקים עד שבפרקים האחרונים הם סירבו להצטלם ביחד והסיבה שניתן היה לראות אותם ביחד בפרקים ששודרו הייתה בעקבות עריכה ממוחשבת ושימוש בסצנות מפרקים קודמים.
ג'ק וג'יל

ערך זה עוסק בסדרת טלוויזיה. אם התכוונתם לשיר ילדים, ראו .
| --- | --- |

 סוגה:  דרמה קומית 
 יוצרים:  רנדי מאיים סינגר 
 שחקנים:  איוון סרגיי אמנדה פיט ג'יימי פרסלי שרה פולסון ג'סטין קירק סיימון רקס
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  2 
 מספר פרקים:  32 
 הפקה
 מפיקים בפועל:  מארק קנטון 
 אורך פרק:  60 דקות
 שידור
 רשת שידור:  The WB (ארצות הברית) ערוץ 3 (ישראל)
 תקופת שידור מקורית:  26 בספטמבר 1999 – 11 באפריל 2001
 קישורים חיצוניים
 אתר רשמי
 דף התוכנית ב-IMDb
 
ג'ק וג'יל (באנגלית: Jack & Jill) היא דרמה קומית אמריקאית, אשר שודרה החל מ-26 בספטמבר 1999 עד 11 באפריל 2001 ברשת The WB.
בישראל הסדרה שודרה בערוץ 3 בתחילת העשור הראשון של המאה ה-21.
תקציר העלילה

הדמויות הראשיות בסדרה הם ג'ק (משמה הפרטי ג'קלין) וג'יל (משם משפחתו ג'ילפסקי).
הסדרה מתחילה כאשר ג'ק מגלה שארוסה בגד בה עם השושבינה הראשית ועוזבת אותו לפני החתונה. היא בורחת לניו יורק ועוברת לגור עם חברתה מהתיכון אודרי גריפין.
ג'ק פוגשת במהרה את השכן מלמעלה, ג'יל, הבחור הנכון בזמן הלא נכון. באותה תקופה, ג׳יל מנהל מערכת יחסים ארוכה עם אליסה קרונקייט. במהלך הזמן, ג׳ק מכירה את שני חבריו הנאמנים, אם כי קצת ביזאריים, של ג'יל: ברטו ומייקי.
ג'יל מתחיל לפקפק בקשר שלו עם אליסה לאחר שהוא פוגש את ג'ק. כשג'ק מקבלת עבודת התמחות במדורי הטלוויזיה בהם עובדת אליסה, העתיד של ג'ק וג'יל לא נראה ורוד.
כבר בפרק השני ג'יל נפרד מאליסה והעניינים מתחילים להסתבך.
ג'ק וג'יל נעשים זוג לאחר שהם מתייאשים מקשר מהותי עם בני זוגם הקודמים.
הסדרה עוקבת אחרי חייהם של ששת החברים, מבחינה רומנטית, כלכלית, משפחתית וכו'. במהלך הסדרה ג'ק וג'יל נפרדים כמה פעמים בכוונה להיות רק ידידים, אך הם חוזרים לחיים זוגיים ואף עומדים להתחתן בסוף העונה השנייה.
ברטו מאוהב באודרי כבר מתחילת הסדרה, אך כל פעם שהוא מנסה להראות לה זאת הוא מתבלבל ו"מפקשש". הוא עומד מהצד ורואה אותה יוצאת עם בחורים שונים. השניים נעשים זוג בפרק העשירי. בפרק האחרון של העונה הראשונה הזוג נפרד בעקבות בגידה של ברטו ואודרי מחליטה לעבור לגור בלוס אנג'לס. כאשר היא חוזרת הם מחליטים לנסות להתגבר על העבר ומנסים כל יתר העונה לתקן את הקשר ביניהם.
מייקי ואליסה נעשים שותפים לדירה לאחר ששניהם מבינים שחבל לחפש שתי דירות כשאפשר לגור יחד. במהלך הסדרה השניים יוצאים עם דמויות רבות, מייעצים אחד לשני ונהיים חברים טובים מאוד. מדי פעם מייקי לא מתאפק ומציע הצעות מגונות לאליסה, שבדרך כלל יודעת לשים לו גבולות.
הדמויות הראשיות

דייוויד (ג'יל) ג'ילפסקי (איוון סרגיי)- מעצב צעצועים מצליח וצלם
ג'קלין (ג'ק) בארט (אמנדה פיט)- מתמחה במשרדי חדשות
אודרי גריפין (ג'יימי פרסלי)- רקדנית/שחקנית בברודוויי
אליסיה קרונקייט (שרה פולסון)- עמיתה של ג'ק במשרדי הטלוויזיה
ברטלמיו (ברטו) זיין (ג'סטין קירק)- סטודנט לרפואה, בחור פיקח אך חסר ביטחון
מייקל (מייקי) רוסו (סיימון רקס)- ברמן ו"פילוסוף"
הפקה

התפקיד של ג'ק ניתן בהתחלה לשחקנית אמיליה היינל אך לאחר צילום הפיילוט הוחלפה על ידי אמנדה פיט.
שיר הפתיחה של הסדרה היה השיר "The Truth about Romeo" (האמת על רומיאו). בעונה הראשונה בוצע על ידי הלהקה "Pancho's Lament" שגם כתבו את השיר. בעונה השנייה השיר מבוצע על ידי דייוויד קרוסבי.
צ'האטיסגאר

| --- | --- |
סמל צ'האטיסגאר

 מדינה:  הודו הודו
 ראש השרים:  וישנו דאו סאי
 רשות מחוקקת:  האספה המחוקקת של צ'האטיסגאר 
 בירת המדינה:  ראיפור
 שפה רשמית:  הינדי, צ'האטיסגארי
 תאריך ייסוד:  2000 
 שטח:  135,194 קמ"ר (דירוג: 10)
 אוכלוסייה:  ‏
  ‑ במדינה:  29,436,231 (דירוג: 17, 2020)
  ‑ צפיפות:  108 נפש לקמ"ר (דירוג: 20, 2001)
 קואורדינטות:  21°16′N 71°36′E﻿ / ﻿21.27°N 71.60°E﻿ / 21.27; 71.60
 אזור זמן:  UTC +5:30
 www.chhattisgarh.nic.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת צ'האטיסגאר מוגדלת) ראיפורצ'האטיסגאר(למפת צ'האטיסגאר רגילה) ראיפורצ'האטיסגאר tabBackground:;tabBorder:#aaa;defaultTab:0;
 
צ'האטיסגאר (בהינדי/צ'האטיסגארי: छत्तीसगढ़; באנגלית: Chhattisgarh; תעתיק מדויק: צֶ'הְטִּיסְגֶרְהְ) היא מדינה במרכז הודו שגובלת בצפון עם אוטר פרדש, בצפון מערב עם מאדהיה פרדש, במערב עם מהאראשטרה, בדרום עם אנדרה פרדש, במזרח עם אודישה, ובצפון-מזרח עם ג'הרקאנד. צ'האטיסגאר נוצרה בשנת 2000 משישה-עשר מחוזות דוברי צ'האטיסגארי אשר פוצלו מחלקה הדרום-מזרחי של מאדהיה פרדש.
שם

בעבר נודע האזור כדקשינה קוסלה (אנ'), ובתקופה המוגולית כונה האזור רטנפור. השם צ'האטיסגאר היה למקובל בתקופה המראטהית, והוא הופיע לראשונה במסמך רשמי ב-1795.
השם צ'האטיסגאר נגזר מצהאטיס, שמשמעו שלושים ושש, וגאר - מצודות, שלושים ושש מצודות.
היסטוריה

צהאטיסגאר נכבשה על ידי האימפריה המראטהית ב-1741, וב-1818 עברה לידי הודו הבריטית.
לאחר שנגאפור נכבשה על ידי הבריטים ב-1854, הפכה צ'האטיסגאר לנציבות משנה, שבירתה מראיפור. היא נכללה בתחומי המחוז המרכזי ובארר, שהפך למאדהיה פרדש עם כניסת חוקת הודו לתוקף ב-26 בינואר 1950.
בנובמבר 1956 אורגנה מאדהיה פרדש מחדש במסגרת חוק ארגון מחדש של המדינות, כשמרבית השטחים דוברי מראטהית הועבר למדינת בומביי ומאוחר יותר למהאראשטרה, בעוד צ'האטיסגאר אוחדה עם וינדהיה פרדש, מאדהיה בהרט ובופאל תחת מדינת מאדהיה פרדש החדשה.
תנועות בדלניות החלו לפעול עוד בשנות ה-20 של המאה ה-20. תנועות אלו אמנם לא היו מאורגנות היטב, אך גדלו במשך השנים. הביקוש למדינה נפרדת התגבר בשנות ה-90.
האספה המחוקקת של מאדהיה פרדש קיבלה במרץ 1994 החלטה הקוראת להקמת מדינה נפרדת בצ'האטיסגאר, החלטה שנתמכה על ידי שתי המפלגות הדומיננטיות באספה - הקונגרס הלאומי ההודי ומפלגת העם ההודית. ב-1998 הגישה ממשלת הודו הצעת חלוקה בפני האספה המחוקקת, שאושרה ללא התנגדות, אך עקב נפילת הממשלה וקיום בחירות חדשות ההחלטה נדחתה. לאחר הבחירות ללוק סבהה ב-1999, קידמה ממשלת הודו החלטה חדשה לפיצול המדינה, והפרלמנט ההודי חוקק חוק המסדיר את חלוקת המדינת ב-2000. ב-25 באוגוסט 2000 נשיא הודו נתן את הסכמתו להקמת מדינה עצמאית, וב-1 בנובמבר באותה השנה הייתה צ'האטיסגאר למדינה ה-25 בהודו.
טופוגרפיה, גאוגרפיה ואקלים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כלכלה

המדינה מיוערת מאוד וחלק ניכר מפרנסת התושבים מגיע מתעשיית העץ. באופן כללי, החקלאות מהווה נדבך מרכזי מאוד בכלכלה ובתעסוקה הארצית. עם זאת, הפרודוקטיביות של החקלאות נמוכה, בעיקר בגלל חוסר בתשתיות טכנולוגיות ומערכות השקיה מוגבלות. הגידולים העיקריים הם אורז, תירס ושמנים שונים.
אין במדינה אתרי תיירות וגם לא תשתית מתאימה ולכן כמעט ואינה נהנית מתיירות חוץ או פנים.
התעשייה המקומית נחשבת למבוססת, והתעשייה המרכזית במדינה היא תעשיית הפלדה. במדינה קיימים מכרות פחם נרחבים, והעתודה הכללית של הפחם במדינה מוערכת ב-74 מיליארד טון.
תחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בצ'האטיסגאר יש כ-11 כבישים ארציים, אם כי חלק מהכבישים הם באיכות ירודה ויש מעט כבישים מהירים. מערכת הרכבות המסחרית נחשבת למפותחת מאוד.
דמוגרפיה ותרבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
צ'האטיסגאר היא מדינה כפרית מאוד, כאשר רק 20% מהתושבים מתגוררים בערים. השפה הרשמית היא הינדית, והיא השפה נפוצה במדינה, בעיקר בדיאלקט צ'האטיסגארי. ישנו שימוש נרחב גם בשפות שבטיות.
דמוגרפיה ותרבות > דת

נכון לשנת 2011:
הינדואיזם- 93.25%
אסלאם- 2.02%
נצרות- 1.92%
בודהיזם- 0.28%
סיקיזם- 0.27%
ג'ייניזם- 0.24%
חוסר דת- 1.94%
נתונים לא ידועים - 0.09%
פוליטיקה וממשל

לאור חוקת הודו, שיטת השלטון בצ'האטיסגאר היא דמוקרטיה פרלמנטרית וייצוגית. המושל מכהן כראש המדינה הטקסי ממונה לכהונה בת חמש שנים על ידי נשיא הודו. ראש השרים (ראש הרשות המבצעת וראש המדינה בפועל) הוא מנהיג המפלגה הגדולה או קואליציית מפלגות באספה המחוקקת של צ'האטיסגאר. הפרלמנט החד-ביתי מורכב מ-90 נציגים הנבחרים אחת לחמש שנים. הבחירות האחרונות נערכו בשנת 2023, ובהן מפלגת העם ההודית זכתה ל-56 מושבים, הקונגרס הלאומי ההודי זכה ב-35 מושבים ומושב אחד נוסף אוייש על ידי מפלגה נוספת. המדינה שולחת 11 נציגים ללוק סבהה (הבית התחתון של הפרלמנט הארצי) ו-5 נציגים לרג'יה סבהה (הבית העליון של הפרלמנט הארצי).
פוליטיקה וממשל > מחוזות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במדינה ישנם כ-17 מחוזות.
הערות שוליים

1 2 3 4  History of Chhattisgarh, Maps of India
1 2 3  Chhattisgarh Population, PopulationU
↑  The Madhya Pradesh Reorganisation Act, 2000, India Code
↑  Coal Reserves, Ministry of Coal
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007557494905171  GND: 4670233-7  LCCN: n84025797  MusicBrainz: 99257295-776d-49ce-b3a8-037971f4e1c8  VIAF: 159492077   WorldCat (עם VIAF): 159492077
אחמד סעדאת

אחמד סעדאת (בערבית: احمد سعدات; נולד ב-1953) הוא מזכ"ל ארגון הטרור החזית העממית לשחרור פלסטין, ומתכנן רצח רחבעם זאבי.
ביוגרפיה

נולד באל-בירה למשפחת פליטים מהכפר דיר טריף. ב-1969 נעצר לראשונה בידי ישראל על רקע פעילותו בחזית העממית. ב-1981 נבחר לוועד המרכזי של החזית. בשנים 1993-1989 היה במעצר מנהלי במשך שנתיים במצטבר. ב-1994 נבחר לראש החזית בגדה המערבית. סעדאת מונה למזכ"ל החזית העממית באוקטובר 2001 לאחר שצה"ל חיסל את קודמו בתפקיד אבו עלי מוסטפא. כנקמה על חיסולו של אבו עלי מוסטפא הוא תכנן את רציחתו של רחבעם זאבי. לאחר ההתנקשות ב-17 באוקטובר אותה שנה, נמלט למתחם המוקטעה ברמאללה. יאסר ערפאת סירב להסגירו ובתגובה צרה ישראל על המתחם. לאחר שיחות שהתנהלו בין הצדדים בשיתופן של ארצות הברית ובריטניה, הושג הסדר שכונה "הסכם רמאללה" ובמסגרתו סעדאת הובא למשפט צבאי פלסטיני ולאחריו נכלא בכלא ביריחו בפיקוחם של סוהרים בריטיים ואמריקנים.
ב-2002 נהרג אחיו, מוחמד, מאש צה"ל במהלך ניסיון מעצר באזור רמאללה. ב-2003 הביע את התנגדותו למפת הדרכים.
לאחר ניצחונו בבחירות למועצה הפלסטינית המחוקקת בינואר 2006, הכריז חמאס על כוונתו לשחרר את רוצחי זאבי ובהם סעדאת. ב-14 במרץ 2006 בשעה 09:00 בבוקר, יצאו הסוהרים הבריטים והאמריקאים מהכלא מחשש לחייהם. בתגובה החל צה"ל במבצע הבאת ביכורים במסגרתו צר על הכלא בו הוחזק סעדאת. לאחר 10 שעות מצור, הוא נלכד והובא לכלא בישראל. בדצמבר 2008 נגזרו עליו 30 שנות מאסר בבית משפט צבאי. ישראל סרבה לשחרר את סעדאת במסגרת עסקת שליט.
הערות שוליים

↑  החזית העממית: כל הדרג הפוליטי הציוני - מטרה, באתר הארץ, 17 באוקטובר 2001
↑  עלי ואקד, דיאנה בחור ורויטרס, הקבינט הפלסטיני: סעדאת לא ישוחרר, באתר ynet, 3 ביוני 2002
↑  עמוס הראל, 30 שנות מאסר לראש החזית העממית אחמד סעדאת, באתר הארץ, 26 בדצמבר 2008
↑  רועי נחמיאס, דיווח: ישראל לא מוכנה לשחרר את אחמד סעדאת, באתר ynet, 22 ביולי 2008
↑  חיים לוינסון, הסמלים הבולטים של הטרור יישארו בכלא, באתר הארץ, 12 באוקטובר 2011
| --- | --- |
בקרת זהויות :  NLI: 987007307747505171  GND: 1178240053  ISNI: 0000 0000 7276 2814  LCCN: no2009177957  SUDOC: 229831206  VIAF: 103008873   WorldCat (עם VIAF): 103008873
ארץ: הקונפליקט האחרון

| --- | --- |
עטיפת ה DVD
עטיפת ה DVD
 סוגה:  מדע בדיוני 
 יוצרים:  ג'ין רודנברי 
 בימוי:  דייוויד ווינינג 
 שחקנים:  קווין קליינר   רוברט לישוק   ליסה האוורד   ריצ'רד שבוליו   וון פלורז   לני פרקר   דייוויד המבלן   אניטה לה סילבה   ג'יין הייטמייר
 ארץ מקור:  קנדה   ארצות הברית
 שפות:  אנגלית
 מספר עונות:  5 
 מספר פרקים:  110 
 הפקה
 מפיק:  מייג'ל בארט 
 מפיקים בפועל:  מייג'ל בארט
 אורך פרק:  41 דקות
 שידור
 רשת שידור:  CTV 
 תקופת שידור מקורית:  6 באוקטובר 1997 – 20 במאי 2002
 קישורים חיצוניים
 דף התוכנית ב-IMDb
 
ארץ: הקונפליקט האחרון (באנגלית: Earth: Final Conflict) היא סדרת דרמה מדע בדיונית שנהגתה על ידי ג'ין רודנברי (היוצר של מסע בין כוכבים) שלאחר מותו הופקה בפועל על ידי אשתו מייג'ל בארט שגם כיכבה בה.
הרקע לעלילה

בתחילת המאה ה-21, גזע חייזרי הנקראים "טיילונים" מגיעים אל כדור הארץ. בתמורה לקבלת מקלט על כדור הארץ, מציעים הטיילונים לבני האדם גישה אל הטכנולוגיה המתקדמת שלהם. כתוצאה מכך, מחלות, זיהום ומלחמות כמעט שנעלמים מן העולם. למרות כל היתרונות, ישנם אנשים המתנגדים לטיילונים וסבורים כי יש להם מניעים נסתרים. ישנה מחתרת הפועלת כנגד הטיילונים. הטיילונים אינם רשעים ואינם מנסים להשתלט על כדור הארץ (מלבד זואור - אחד המנהיגים החזקים של הטיילונים). הטיילונים אינם יכולים עוד להתרבות. דא'אן (לני פרקר) הוא אחרון הטיילונים שנולד לו צאצא. צאצאו - זואור (אניטה לה סילבה) נולד עקר והטיילונים על סף הכחדה. מטרתם הראשונית היא לברר כיצד בני האדם יכולים להאריך את חייהם. לטיילונים יש מטרה נסתרת: להנדס גנטית את בני האדם כדי להילחם באויב המר של הטיילונים - הג'ארידיאנים - שלהם יש שורשים טיילונים. תוך כדי הניסיונות, הם מפרים את זכויות האנוש של בני האדם כדי להשיג את מטרתם. הג'ארידיאנים מאמינים כי אי יכולתם של הטיילונים להתרבות היא פסיכולוגית.